jkorsvik/nowiki_second_scrape_merged huggingface dataset:
Saw VI

Saw VI er en amerikansk skrekkfilm fra 2009. Filmen er den sjette av Saw-filmene.


== Sammendrag ==
To personer våkner opp innesperret i et låst rom, og den personen som legger igjen mer kjøtt på sin vekt, får overleve. Den overvektige Eddie kutter fett fra overkroppen sin, og Simone velger å kutte av seg den ene armen sin. Men Eddie blir drept når tidsfristen går ut. I mellomtiden forlater politi-etterforsker Mark Hoffman (fra filmen Saw V) en kiste og ser agent Peter Strahms lik. Dr. Adam Heffner, som utførte obduksjonene etter alle tidligere Jigsaw-ofre, avslører at kniven som ble brukt på Eddy sitt kjøtt, ble brukt en gang tidligere: på Jigsaw-offer Seth Baxter. FBI-agent Dan Erickson har til hensikt å finne et lydbånd etter Seth Baxter for å bevise om Strahm var involvert.
Ved sykehuset for å snakke med Simone blir Hoffman møtt av reporter Pamela Jenkins, som hevder å ha oppdaget noe der Simone og Eddie ble holdt fanget. Men Hoffman viser ingen interesse for å snakke med henne. Senere møter han Jill Tuck som gir ham fem konvolutter fra en boks fra John Kramers testamente, som inneholder fotografier av mennesker som Jigsaw ønsket å teste. William Easton, direktør ved forsikringselskapet Umbrella Health, blir bortført av Hoffman som tar ham med til en forlatt dyrehage. Hoffman viser ham en video som informerer Easton at han har en time på å gjennomføre forskjellige tester og fjerne flere bomber, ellers kommer Easton aldri til å se familien sin igjen.


== Skuespillere ==
Costas Mandylor som etterforsker Mark Hoffman
Mark Rolston som FBI-agent Dan Erickson
Betsy Russell som Jill Tuck
Peter Outerbridge som William Easton
Athena Karkanis som Lindsey Perez
Tobin Bell som John Kramer
Shawnee Smith som Amanda Young
Samantha Lemole som Pamela Jenkins
Tanedra Howard som Simone
Marty Moreau som Eddie
Shawn Ahmed som Allen
Janelle Hutchison som Addy
Gerry Mendicino som Hank
Caroline Cave som Debbie
George Newbern som Harold Abbott
Shauna MacDonald som Tara Abbott
Devon Bostick som Brent Abbott
Darius McCrary som Dave
Shawn Mathieson som Josh
Melanie Scrofano som Gena
Karen Cliche som Shelby
James Gilbert som Aaron
Larissa Gomes som Emily
Billy Otis som Cecil Adams
James Van Patten som Dr. Heffner
Mpho Koaho som Timothy Young
Ginger Busch som Sachi
Scott Patterson som FBI-agent Peter Strahm


== Referanser ==


== Eksterne lenker ==
Offisielt nettsted 
(en) Saw VI på Internet Movie Database 
(no) Saw VI hos Filmfront 
(sv) Saw VI i Svensk Filmdatabas 
(da) Saw VI i Danmark Nationale Filminstitut 
(fr) Saw VI på Allociné 
(nl) Saw VI på MovieMeter 
(en) Saw VI på AllMovie 
(en) Saw VI på Turner Classic Movies 
(en) Saw VI på Rotten Tomatoes 
(en) Saw VI på Metacritic
Den spanske storlosje for kvinner

Den spanske storlosje for kvinner (spansk: Gran Logia Femenina de España, forkortet G.˙.L.˙.F.˙.E.˙.) er en storlosje for kvinner innenfor frimureriet i Spania. Storlosjen ble grunnlagt den 4. juni 2005 av 72 kvinnelige frimurere.
Storlosjen består i dag av 11 frimurerlosjer, som praktiserer høygradssystemet den gamle og anerkjente skotske ritus. Storlosjen er tilsluttet C.L.I.M.A.F.C.


== Stormestre ==


== Referanser ==


== Eksterne lenker ==
Storlosjens hjemmeside
UFC 59

UFC 59: Reality Check var et MMA-arrangement i regi av UFC i Anaheim, California, USA 15. april 2006.


== Resultater ==


=== Innledende kamper ===
Weltervekt:  Derrick Noble vs  Thiago AlvesAlves vant med TKO 2:54 i 1. runde.Lett tungvekt:  Jason Lambert vs  Terry MartinLambert vant med TKO 2:37 i 2. rundeMellomvekt:  David Terrell vs  Scott SmithTerrell vant med submission (rear naked choke) 3:08 i 1. runde.Weltervekt:  Karo Parisyan vs  Nick ThompsonParisyan vant med submission (slag) at 4:44 i 1. runde. Denne innledende kampen ble vist under direktesendingen.


=== Hovedkamper ===
Tungvekt:  Jeff Monson vs  Márcio CruzMonson vant med delt avgjørelse. (30-27, 28-29, 29-28)Mellomvekt:  Evan Tanner vs  Justin LevensTanner vant med submission (triangle choke) 3:14 i 1. runde.Weltervekt:  Nick Diaz vs  Sean SherkSherk vant med enstemmig avgjørelse.Lett tungvekt:  Tito Ortiz vs  Forrest GriffinOrtiz vant med delt avgjørelse. (30-27, 28-29, 29-27)Tungvekt tittelkamp:  Andrej Arlowski (c) vs  Tim SylviaTim Sylvia vant med TKO (slag) 2:43 i 1. runde og ble den nye UFC tungvekt tittelholderen.
Vitenskapsåret 1696

Vitenskapsåret 1696 er en oversikt over hendelser, prisvinnere, fødte og avdøde personer med tilknytning til vitenskap i 1696.


== Matematikk ==
Guillaume de l'Hôpital utgir Analyse des Infiniment Petits pour l'Intelligence des Lignes Courbes, den første læreboken i differensialregning, hvor han fremsetter  sin regel for beregning av grenseverdier.
Jakob Bernoulli og Johann Bernoulli løser brachistochrone-problemet, det første resultatet av variasjonsregning


== Vitenskapshistorie ==
Daniel Le Clerc utgir Histoire de la médecine i Genève, det første omfattende verket om emnet.


== Fødsler ==
2. februar – William Borlase, engelsk antikvar, arkeolog, geolog og  naturhistoriker (død 1772)
8. oktober - Louis-Claude Bourdelin, fransk kjemiker (død 1777)
Ukjent dato −
Olof Petrus Hjorter, svensk astronom (død 1750)
Raoul-Adrien Fréard du Castel, fransk matematiker og geometer (død 1766)


== Dødsfall ==
30. april - Robert Plot, engelsk naturforsker og kjemiker (født 1640)
17. mai - Antoine d'Aquin, fransk lege (født 1629)
21. november – Otto von Guericke, tysk oppfinner og politiker (født 1602)
Ukjent dato − Jean Richer, fransk astronom (født 1630)


== Billedgalleri ==

		
		


== Referanser ==


== Se også ==
UFC 58

UFC 58: USA vs Canada var et MMA-arrangement i regi av UFC i Las Vegas, Nevada 4. mars 2006. I tråd med navnet på arrangementet bestod hver kamp av en amerikaner mot en canadier. (Med unntak av Yves Edwards som opprinnelig er fra Bahamas, men har bodd i USA siden han var tenåring.) Slutt stilling for kampen mellom USA og Canada var 5 – 3 i favør USA.


== Resultater ==


=== Innledende kamper ===
Tungvekt:  Icho Larenas vs.  Tom MurphyMurphy vant med TKO 1:59 i 3. runde. Denne kampen ble vist under direktesendingene.Lett tungvekt:  Rob MacDonald vs.  Jason LambertLambert vant med submission (kimura) 1:54 i 1. runde. Denne kampen ble vist under direktesendingene.Lettvekt:  Sam Stout vs.  Spencer FisherStout vant med delt avgjørelse. Fisher var en sen erstatter for Kenny Florian, som ble skadet under trening. Dette var UFCs første lettvekt kamp siden divisjonen ble suspendert i 2004. Denne kampen ble vist under direktesendingene.


=== Hovedkamp ===
Lettvekt:  Mark Hominick vs.  Yves EdwardsHominick vant med submission (triangle armbar) 1:52 i 2. runde.Mellomvekt:  Joe Doerksen vs.  Nathan MarquardtMarquardt vant med enstemmig avgjørelse.Mellomvekt:  Steve Vigneault vs.  Mike SwickSwick vant med submission (guillotine choke) 2:09 i 1. runde.Weltervekt:  Georges St-Pierre vs.  B.J. PennSt-Pierre vant med delt avgjørelse. (29-28, 28-29, 29-28)Mellomvekt tittelkamp:  Rich Franklin (c) vs.  David LoiseauFranklin vant med enstemmig avgjørelse. (50-42, 50,42, 50,43)
Qiantang

Qiantang (kinesisk: 钱塘江; pinyin: Qiántáng Jiāng) er den viktigste elven i den  kinesiske provinsen Zhejiang. Før den munner ut i Hangzhoubukten og dermed i Østkinahavet renner den gjennom provinshovedstaden  Hangzhou. Elvens øvre løp er kjent under navnet Xin'an Jiang (新安江).
Hele elven er 494 kilometer lang og har et tilsigsområde på 54 349 kvadratkilometer. Mye av hovedløpet og noen av sideelvene kan trafikkeres av skip. Vannføringen er på 1 434 kubikkmeter i sekunder. 
Elven er kjent for hva som skjer under springflo. Hangzhoubukten er slik beliggende og utformet at tidevannsflommen raser oppover elven med tidevannsbølger som i nedre løp han være mellom 1,5 til 4,6 meter høye. 
Den høyeste tidebølgen opptrer vanligvis om høsten. Det arrangeres en bølgefest hver høst omkring den 18. dag av månemåneden som faller i september, en dag da den såkalte «sølvdragen» (bølgen) gjerne er på sitt høyeste. 
Elven het tidligere Zhe Jiang (浙江) og dette navnet går igjen i provinsnavnet Zhejiang. 


== Eksterne lenker ==
Tsunami-Like River Tides Are Surfing's New Frontier
Video av tidevannsbølgen
Video om farene knyttet til tidevannsbølgen,  National Geographic
Storegutprisen

Storegutprisen er en pris som deles ut av Litteraturdagane i Vinje. Prisen tildeles den eller dem som på en positiv måte bruker levende og ledig nynorsk. Prisen har navn etter diktsamlingen Storegut (1866) av Aasmund Olavsson Vinje. Prisen utdeles årlig fra 2002 på Edland under litteraturdagene i Vinje. Prisen ble ikke delt ut i 2020, men i 2021 ble prisen igjen delt ut.


== Prismottakere ==
2002: Ivar Eskeland
2003: Berge Furre
2004: Ragnhild Sælthun Fjørtoft
2005: radiomannen Bjørn Bø
2006: musikeren Sigmund Groven
2007: samferdselsminister Liv Signe Navarsete
2008: skiskyttertrener Audun Svartdal
2009: Nina og Øystein Rudi som er vertskap på Rudi Gard i Sør-Fron i Gudbrandsdalen
2010: Odd Nordstoga
2011: radiojournalist Astrid Brekken
2012: Nyhetsanker fra NRK Ingvild Bryn
2013: artisten Herborg Kråkevik
2014: kvedaren Sondre Bratland
2015: firmaet Lerum AS
2016: forfatteren og satirikeren Are Kalvø
2017: forfatteren og oversetteren Kristin Sørsdal
2018: Olav Vesaas
2019: Linda Eide
2020: Prisen ble ikke delt ut
2021: Runar Gudnason og Side Brok
2022: Guri Vesaas


== Referanser ==


== Eksterne lenker ==
«Storegutprisen». Litteraturdagane i Vinje. Arkivert fra originalen 20. juni 2008. Besøkt 23. oktober 2009.
Vitenskapsåret 1695

Vitenskapsåret 1695 er en oversikt over hendelser, prisvinnere, fødte og avdøde personer med tilknytning til vitenskap i 1695.


== Hendelser ==
Gottfried Leibniz utgir sin "Système nouveau de la nature".
Denis Papin flytter fra Marburg til Kassel og utgir Recueil de diverses pièces touchant quelques machines.
Pengesedler blir for første gang brukt i Norge.


== Fødsler ==
2. februar – William Borlase, engelsk antikvar, geolog og naturforsker (død 1772)
6. februar – Nicolaus II Bernoulli, sveitsisk matematiker (død 1726)
29. mai – Henri Pitot, fransk ingeniør (død 1771), oppfinner av pitotrøret.
10. november – John Bevis, engelsk fysiker og astronom (død 1771)


== Dødsfall ==
15. april – Christoph Arnold, tysk amatørastronom (født 1650)
8. juli – Christiaan Huygens, nederlandsk matematiker, astronom og fysiker (født 1629)
10. august – Giuseppe Francesco Borri,  italiensk kjemiker, alkymist og naturforsker (født 1627)
30. desember - Samuel Morland, engelsk oppfinner (født 1625)


== Referanser ==
Den italienske storlosje for kvinner

Den italienske storlosje for kvinner (italiensk: Gran Loggia Massonica Femminile d'Italia) er en frimurerorden som ble grunnlagt den i Roma i 1990. Den 5. mai 1991 ble storlosjen tildelt en patent, med en kapitulasjonsakt datert 2. mars 1991, av den franske storlosje for kvinner. Patenten ga storlosjen tillatelse til å praktisere høygradssystemet den gamle og anerkjente skotske ritus, istedenfor den adopterte rite som ble tildelt den 24. mai 1980.
Storlosjen består idag av 11 frimurerlosjer for kvinner, og ble i mars 1996 tilsluttet C.L.I.M.A.F.C.


== Eksterne lenker ==
Storlosjens hjemmeside
Saint Joseph

Saint Joseph, ofte forkortet St. Joseph, av lokalbefolkningen kalt Saint Joe eller Joeville, er en by i delstaten Missouri i USA. Den ligger ved elva Missouri, rundt 80 kilometer nord for Kansas City, og hadde i 2003 et innbyggertall på 72 663.
Saint Joseph ble grunnlagt av pelshandleren Joseph Robidoux, og fikk bystatus i 1843. I begynnelsen var byen en hendelsesrik utpost på grensen til det ville vesten på andre siden av elva, hvor man kunne handle inn forsyninger til reisen videre vestover. Saint Joseph var den vestligste byen hvor jernbanen gikk, helt til etter den amerikanske borgerkrigen.
Fra 3. april 1860 til slutten av oktober 1861 var byen det østlige endepunktet for den berømte Ponniekspressen. Den 3. april 1882 ble banditten Jesse James drept i byen. Disse to hendelsene har gitt upphav til ordtaket «Where the Pony Express began and Jesse James ended» («Der Ponniekspressen startet og Jesse James endte»).


== Kjente personer fra Saint Joseph ==
Eminem – verdenskjent rap-artist
Walter Cronkite – journalist og nyhetsanker for CBS
Jane Wyman – skuespiller
Jim Webb – senator
Arthur Pryor – trombonist


== Referanser ==


== Eksterne lenker ==
(en) Offisielt nettsted 
(en) St. Joseph, Missouri – kategori av bilder, video eller lyd på Commons
Vitenskapsåret 1694

Vitenskapsåret 1694 er en oversikt over hendelser, prisvinnere, fødte og avdøde personer med tilknytning til vitenskap i 1694.


== Botanikk ==
Joseph Pitton de Tournefort utgir Éléments de botanique ou méthode pour reconnaître les plantes.
Rudolf Jakob Camerarius utgir De Sexu Plantarum Epistola hvor han demonstrerer rollene til pollenbærere og arr i planters reproduksjon.


== Fødsler ==
Januar - Peter Collinson, britisk botaniker (død 1768)
3. april - George Edwards, britisk naturforsker og ornitolog (død 1773)
26. juni - Georg Brandt, svensk kjemiker (død 1768)


== Dødsfall ==
8. august – Antoine Arnauld, fransk prest, teolog, filosof og matematiker (født 1612)
28. august – Francesco Antonio Picchiatti, arkitekt, ingeniør og arkeolog (født 1617)
28. september – Gabriel Mouton, fransk matematiker (født 1618)
25. november – Ismaël Boulliau, fransk astronom (født 1605)
29. november – Marcello Malpighi, italiensk fysiolog (født 1628)


== Referanser ==


== Se også ==
Vegard Hall

Vegard Hall (født 1. april 1899 i Kristiania, nåværende Oslo, død 20. februar 1975) var en norsk skuespiller, kjent i NRK fra Radioteatret samt fra TV-serien På tokt med Mathilde.


== Filmografi ==

1973 – Brannen

1973 – Jentespranget

1972 – Ture Sventon - Privatdetektiv

1972 – Lukket avdeling

1966 – Reisen til havet

1965 – Pike med hvit ball

1965 – Vaktpostene

1965 – 4 x 4

1964 – Klokker i måneskinn

1960 – Venner (film)

1960 – Veien tilbake

1958 – Bustenskjold


== Eksterne lenker ==
(en) Vegard Hall på Internet Movie Database 
(no) Vegard Hall hos Sceneweb 
(sv) Vegard Hall i Svensk Filmdatabas Vegard Hall i Scenewebarkivet
Vitenskapsåret 1693

Vitenskapsåret 1693 er en oversikt over hendelser, prisvinnere, fødte og avdøde personer med tilknytning til vitenskap i 1693.


== Astronomi ==
Johannes Hevelius får publisert stjerneatlaset «Firmamentum Sobiescanum sive Uranometria», med 1564 stjerner.


== Botanikk ==
Utgivelsen av Charles Plumiers første verk, «Description des plantes de l'Amérique», i Paris, som hovedsakelig omhandler bregner.


== Fysiologi og medisin ==
Den flamske anatomen Philip Verheyen, bruker i hans mye anvendte tekst «Corporis Humani Anatomia», for første gang betegnelsen Akillessene.


== Matematikk ==
Bernard Frénicle de Bessys «Des quarrez ou tables magiques», en avhandling om magiske kvadrater, blir publisert posthumt.
Edmond Halley utgir en artikkel i «Philosophical Transactions of the Royal Society» om livrenter som inneholder en tabell over livslengde laget på grunnlag av statistikk fra Breslau framstilt av Caspar Neumann.


== Fødsler ==


== Dødsfall ==

		


== Referanser ==
Henry Draper

Henry Draper (født 7. mars 1837, død 20. november 1882) var en amerikansk lege og astronom.  I dag er han mest kjent som en pioner innen astrofotografi.
Henry Drapers far, John William Draper, var en dyktig lege, kjemiker, botaniker og professor ved New York University; og vinteren 1839–1840 var han også den første til å fotografere månen gjennom et teleskop. Drapers mor var Antonia Coetana de Paiva Pereira Gardner, datter av den brasilianske keiserens livlege.
Draper var en av pionerene i bruken av astrofotografi. Han ledet en ekspedisjon for å fotografere venuspassasjen i 1874, og 30. september 1880 var han den første til å fotografere Oriontåken. Han mottok en rekke priser for sine aktiviteter.
Etter hans tidlige død av dobbeltsidig lungehinnebetennelse, innstiftet enken hans Henry Draper-medaljen for enestående bidrag til astrofysikk, og finansierte et teleskop som ble brukt i arbeidet med å lage Henry Draper-katalogen over stjernespektre. Det lille krateret Draper på månen er oppkalt til ære for han.


== Referanser ==


== Videre lesning ==
Gingerich, Owen (1980). «The First Photograph of a Nebula». Sky and Telescope (November): 364 – 366.
Claus Noreen

Claus Norréen kjent som Claus Noreen (født 5. juni 1970 i Charlottenlund) er en dansk musiker, komponist og produsent, som ble kjent med bandet Aqua som solgte 28 millioner plater.
Etter Aqua har Norreen sammen med Søren Rasted arbeidet som produsent, blant annet på prosjektet Lazyboy. I 2008 komponerte han musikken til teateroppsetningen Landet, som ble oppført på Kulturkajen Docken i København.


== Diskografi ==


=== Album ===
Frække Frida Og De Frygtløse Spioner (1994)


=== Singler ===
Submerged (1992) (Aeroflot)
Itzy Bitzy Spider (1995) (Joyspeed)


=== Remikser ===
In my mind (Danny Red Remix) (1998) (Antiloop)
Living in your head (Aeroflot Remix) (2000) (Soundlovers)
Forever (Aeroflot & Feindflug Remix) (2003) (Bruderschaft)
Facts of life (Danny Red Remix) (2004) (LazyB)


=== Remiksversjoner ===
Aeroflot – Submerge (4:18)
Antiloop – In my mind (Danny Red Remix) (03:27)
Bruderschaft – Forever (Aeroflot & Feindflug Remix) (5:55)
LazyB – Facts of life (Danny Red Mix Edit) (03:20)
LazyB – Facts of life (Danny Red Remix) (05:29)
LazyB – Facts of life (Danny Red vs. Claus Noreen Mix) (04:01)
Soundlovers – Living in your head (Aeroflot Mix) (5:00)
Soundlovers – Living in your head (Aeroflot Radio) (3:19)
Soundlovers – Living in your head (Aeroflot Remix) (4:50)


== Referanser ==


== Eksterne lenker ==
(en) Claus Noreen på Internet Movie Database 
(da) Claus Noreen på Filmdatabasen 
(da) Claus Noreen på danskefilm.dk 
(en) Claus Noreen på Discogs 
(en) Claus Noreen på MusicBrainz 
(en) Claus Noreen på AllMusic 
Claus Noreen på Myspace 
Danny Red
Aquarama Arkivert 22. oktober 2019 hos Wayback Machine.
Polka Dots and Moonbeams

«Polka Dots and Moonbeams» er en amerikansk populærmusikksang med melodi av Jimmy Van Heusen og tekst av Johnny Burke. Den ble publisert i 1940.Den var Frank Sinatras første slager innspilt med The Tommy Dorsey Orchestra. Sangen er én av de hundre hyppigst innspilte jazzstandarder med arrangementer av Gil Evans og andre samt notable innspillinger av blant andre Lester Young og Sarah Vaughan.Jazzgitaristen Wes Montgomery utgav sin versjon på LP-platen The Incredible Jazz Guitar of Wes Montgomery (Riverside/OJC) i 1960. Produsent var Orrin Keepnews 
John Denvers versjon ble utgitt på LP-platen Spirit (RCA) i august 1976. Produsent var Milton Okun.


== Norske versjoner ==
Anne Mette samt Alfred Næss og Yngvar Numme har skrevet norske tekster. Anne Metters versjon bærer tittelen «Alle himlens stjerner». Næss' og Nummes tittel er «Det var en gang en gjeng fra Skien og Porsgrunn».


=== Innspillinger ===


== Referanser ==
Kartotek

Et kartotek er et mellomstadium mellom et arkiv og et register. Kartoteket besto opprinnelig av kartongkort, med standardiserte rubrikker som utvidet kapasiteten til registeret, som var en liste over hva som ble tilført arkivet. Registeret ble gjerne ført fortløpende og kronologisk i egen bok. 
Det ble oppfunnet av Carl von Linné.Avhengig av sammenheng, kunne det lages flere kartotekkort til samme registertilføyelse, slik som med bibliotekenes kartotek, som gjerne hadde ett kort med forfatter, ett med boktittel - og gjerne med klassifikasjons- (fag-)nummer i tillegg. Kortformen gjorde det noenlunde enkelt å bla seg fram dit en ville.
De fleste kartoteker er i dag lagt inn i EDBsystemer, der en kan trekke ut lister og andre former for oversikter ved hjelp av rubrikksystemer - eller, slik som i WP, kategorier og ordsøk.
I en overgang fra manuell til elektrisk kortsortering, bruktes hullkort og kort med hakk eller hull i kantene. Disse forenklet sorteringsprosessen, som dermed lot seg gjennomføre ved hjelp av en strikkepinne i rett hull. IBMs regnesentraler brukte også hullkort rundt 1970.


== Se også ==
Rolodex


== Referanser ==
OGC Nice

Olympique Gymnaste Club de Nice-Côte d'Azur (normalt bare kjent som OGC Nice) er en fransk fotballklubb fra byen Nice i regionen Provence-Alpes-Côte d'Azur som for øyeblikket spiller i landets øverste divisjon Ligue 1. Klubben ble grunnlagt i 1904 og spiller sine hjemmekamper på Allianz Riviera.


== Spillerstall ==
Oppdatert 1. februar 2023.


=== Utlånte spillere ===


== Meritter ==
Ligue 1: (4) 1951, 1952, 1956, 1959
Coupe de France: (3) 1952, 1954, 1997


== Kjente spillere med tilknytning til klubben ==
Se også Kategori:Fotballspillere for OGC Nice.


== Referanser ==


== Eksterne lenker ==
(en) Offisielt nettsted 
(en) OGC Nice – kategori av bilder, video eller lyd på Commons
Hold the Line

«Hold the Line» er en sang av Toto, skrevet av David Paich. Dette var bandets aller første singel og er hentet fra deres første album Toto. Singelen nådde en femteplass på Billboard Hot 100 i USA og nummer 14 på singellisten i Storbritannia.Det kjente gitarriffet på «Hold the Line» har store likheter med riffet på Ted Gärdestads «Satellit» som ble gitt ut i februar året etter. Dette kan skyldes at Toto spilte med Gärdestad før de slo igjennom for alvor. En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet og arrangere «Satellit».


== Referanser ==
Skulder

Skulderen eller akslen er den delen av menneskekroppen som binder armen til overkroppen.
Skulderen er satt sammen av tre ben: Kragebenet, skulderbladet og overarmsbenet, og to ledd. Disse er akromioklavikularleddet mellom kragebenet og øverste delen av skulderbladet, og humeroskapularleddet mellom overarmsbenet og en bolleformet del av skulderbladet, et kuleledd som gjør at armen kan rotere i flere retninger. Sternoklavikularleddet mellom krage- og brystbenet er også viktig for skulderen, og er det leddet som binder benene i armen til kroppskskjelettet.

En rekke muskler gjør at man kan røre skulderen på forskjellige måter. Et ytre lag av store muskler står for store armbevegelser mens mindre muskler hjelper til med å koordinera finere bevegelser. De fleste musklene finnes i par som drar i motsatt retning. Musklene i skulderen har også som oppgave å holde humeroskapularleddet stabilt.


=== Skader ===
Skulderleddet er det mest bevegelige, men også derfor det mest ustabile leddet i kroppen, og er derfor svært utsatt for skader. For eksempel kan skulderen gå ut av ledd, eller det kan kjennes ut som den skal gjøre det, dersom leddet blir ustabilt. Smerter i skulderen kan skyldes en rekke ulike problemer og mange tilstander har fått flere populære navn. Dette er noen av de vanligste:
Senebetennelse/tendinopati.
Subacromiale smerter / impingement.
Bursitt / slimposebetennelse.
Frozen shoulder / frossen skulder / kapsulitt.
Artrose, AC-ledd artrose.
SLAP-lesjon.Symptomene varierer mellom ulike tilstander, men de fleste opplever smerter/ubehag og nedsatt funksjon i armen.


== Frossen skulder ==
En annen forholdsvis vanlig lidelse i skulderen er såkalt frossen skulder (av eng. frozen shoulder), en verkende, stivnet skulder. Akutt eller kronisk senebetennelse på grunn av kraftig eller stadig påkjennelser er likevel en av de vanligste skulderlidelsene. Frossen skulder er faktisk så smertefullt, at National Health Service (NHS) høsten 2019 rangerte den som den tredje mest smertefulle lidelsen i verden, nest etter klasehodepine (1) og helvetesild (2).<


== Referanser ==